open-index/open-wikipedia-markdown huggingface dataset:
Matkalla dinosaurusten kanssa

**Matkalla dinosaurusten kanssa** () on BBC:n tuottama dinosauruksia käsittelevä televisiosarja vuodelta 1999. Sarjan on ohjannut Tim Haines. Sarjassa on käytetty tietokoneanimaatiota dinosaurusten liikkumisen esittämiseen. Suomessa Yle TV1 näytti sarjaa vuosina 2000–2001. Sarja on julkaistu myös DVD:nä ja VHS:nä, ja siitä on tehty samanniminen kirja.

## Jaksot
### Uutta elinvoimaa
Sijoittuu myöhäistriaskauden Arizonaan 220 miljoonan vuoden taakse. 
Kuvauspaikka: Uusi-Kaledonia 
Eläimet:
* ''Coelophysis''
* ''Placerias''
* Cynodontti
* ''Postosuchus''
* ''Peteinosaurus''
* ''Plateosaurus''
* keuhkokala
* sudenkorento

### Titaanien aika
Sijoittuu myöhäisjurakauden Coloradoon 155 miljoonan vuoden taakse. 
Kuvauspaikat: Kalifornia, Chile, Tasmania, Uusi-Seelanti 
Eläimet:
* ''Diplodocus''
* ''Anurognathus''
* ''Allosaurus''
* ''Ornitholestes''
* ''Stegosaurus''
* ''Brachiosaurus''
* Mahdollisesti kaksi ''Dryosaurusta''
* neidonkorento
* lantakuoriainen

### Julma meri
Sijoittuu myöhäisjurakauden Oxfordshireen 149 miljoonan vuoden taakse. 
Kuvauspaikat: Bahama, Uusi-Kaledonia 
Eläimet: 
* ''Ophthalmosaurus''
* ''Cryptoclidus''
* ''Hybodus'' 
* ''Leptolepis'' 
* ''Rhamphorhynchus''
* ''Eustreptospondylus''
* ''Liopleurodon''
* ammoniitti
* meduusa
* molukkirapu
* kalmari
* kaarnakuoriainen
* kuollut kilpikonna

### Ilmojen valtias
Sijoittuu varhaisliitukauden Brasiliaan ja Kantrabiaan 127 miljoonaan vuoden taakse.
Kuvauspaikat: Uusi-Seelanti, Tasmania 
Eläimet: 
* ''Ornithocheirus''
* ''Iguanodon''
* ''Utahraptor''
* ''Polacanthus''
* ''Tapejara''
* ''Iberomesornis''
* ''Plesiopleurodon'' 
* ''Saurophthirus''
* Tuntematon ''Pterosaurus''
* kala
* hyttynen

### Metsän henget
Sijoittuu varhaisliitukauden Antarktikselle 106 miljoonan vuoden taakse.
Kuvauspaikka: Uusi-Seelanti 
Eläimet:
* ''Leaellynasaura''
* ''Muttaburrasaurus''
* Kääpiöallosaurus
* ''Koolasuchus''
* ''Steropodon''
* tuatara
* weta
* hyttynen

### Dynastian loppu
Sijoittuu myöhäisliitukauden Montanaan 65 miljoonan vuoden taakse. 
Kuvauspaikat: Chile, Uusi-Seelanti 
Eläimet:
* ''Tyrannosaurus''
* ''Didelphodon''
* ''Anatotitan''
* ''Torosaurus''
* ''Didelphodon''
* ''Dromaeosaurus'' 
* ''Ankylosaurus''
* ''Quetzalcoatlus''
* ''Deinosuchus'' 
* ''Dinilysia'' 
* perhonen
* kuollut ''Triceratops''

### Erikoisjaksot
Tavallisten jaksojen lisäksi myöhemmin on myös tehty muutama erikoisjakso.

## Katso myös
* Muinaisten petojen matkassa

## Lähteet

## Aiheesta muualla
*
Höyrylentokone

**Höyrylentokone** on lentokone, joka kulkee höyrykoneen avulla. Uskottavimman suunnitelman sellaisen rakentamiseksi esitti ranskalainen Felix du Temple vuonna 1874. Hänen koneensa nousi jalaksilta ilmaan, liiti lyhyen matkaa ja laskeutui turvallisesti maahan, ja näin teki ensimmäisen moottoroidun ilmalennon. Koneen siipiväli oli 13 metriä ja omapaino vain 80 kiloa. Sen runko oli tehty alumiinista.

## Lähteet

## Aiheesta muualla

* 
* 
* 
*
Mercia

**Mercia** (muinaisenglannin *Merce*, ’rajakansa’) oli yksi Englannin kuningaskuntaa edeltäneistä anglosaksien kuningaskunnista.

Anglit perustivat Mercian 500-luvun alkupuolella. Sen varhaisin tunnettu kuningas on Creoda, joka nousi valtaan noin vuonna 586. Häntä seurasi Pybba noin vuonna 593. Penda tuli kuninkaaksi vuonna 632, ja hän aloitti Mercian nousun. Pendasta tuli 640-luvulla anglosaksien vahvin hallitsija, ja hän alisti suurimman osan saaren keski- ja eteläosien kuninkaista ylivaltaansa. Hänen kuoltuaan 655 Northumbriasta tuli jälleen saaren hallitseva kuningaskunta. Mercia palasi valtaan 658, kun kuningas Wulfhere löi Northumbrian, ja Itä-Anglia, Kent, Wessex, Sussex ja Essex joutuivat Mercian ylivallan alle.

Seuraavat kuninkaat säilyttivät Mercian aseman. Kuningas Ethelbaldin murhaa vuonna 757 seurasi lyhyt sisällissota, jonka jälkeen valtaistuimelle nousi Offa, Mercian merkittävimmäksi noussut hallitsija. Kuningas Coenwulf yhdisti Itä-Anglian kokonaan Merciaan vuoden 796 jälkeen. Sillä välin Wessex vahvistui ja hyökkäsi Northumbrian kanssa Merciaan vuonna 821. Mercian valta-asema romahti, ja kuningas Beornwulf kuoli Itä-Anglian kapinassa. Vuonna 829 Wessex valloitti koko Mercian. Wessexin Egbertin valtakausi Merciassa kesti kuitenkin vain vuoden, minkä jälkeen Mercialla oli jälleen sarja riippumattomia hallitsijoita. Viikingit ajoivat vuonna 874 kuningas Burgredin maanpakoon Roomaan. Vasallikuninkaan Ceolwulf II:n karkottivat wessexiläiset noin vuonna 880.

Æthelred II, jota kutsuttiin nimellä "Mercian herra" (*Lord of Mercia*) hallitsi vuosina 883–911. Hänen puolisonsa oli Wessexin Alfred Suuren tytär Ethelfleda. Aethelredin kuoleman jälkeen Ethelfleda hallitsi yksin kuolemaansa asti 918, jolloin kuninkaaksi nousi hänen veljensä, Wessexin Edvard Vanhempi.

## Mercian kuninkaat
* 585–593 	Creoda
* 593–606	Pybba
* 626–655	Penda
* 655–656	Peada
* 656–657   Oswiu
* 657–675	Wulfhere
* 675–704	Aethelred
* 704–709	Cenred
* 709–716	Ceolred
* 716–757	Ethelbald
* 757		Beornred
* 757–796	Offa
* 787–796	Ecgfrith
* 796–821	Coenwulf
* 821–823	Ceolwulf I
* 823–825	Beornwulf
* 826–827	Ludeca
* 827–829	Wiglaf
* 829–830	Egbert
* 830–840	Wiglaf
* 840?		Wigstan
* 840–852	Beorthwulf
* 852–874	Burgred
* 873–879	Ceolwulf II
* 879–911	Æthelred II
* 911–918	Ethelfleda
* 918–919	Aelfwynn

## Katso myös
* Midlands

## Lähteet

## Aiheesta muualla
Knoppix

**Knoppix** on saksalaisen Klaus Knopperin kehittämä Debianiin pohjautuva Linux-jakelu.
Knoppix oli yksi ensimmäisistä Live-CD-jakeluista, ja sen kyky tunnistaa automaattisesti laitteisto ja ladata sille sopivat ajurit oli aikansa paras. 
Nämä ominaisuudet on sittemmin sisällytetty myös muihin jakeluihin.

Knoppix on pääasiallisesti tarkoitettu käynnistymään suoraan CD-levyltä — kiintolevyä ei tarvita. Kiintolevyllä varustetussa koneessa Knoppixia voi myös kokeilla ilman, että kiintolevylle tarvitsee kirjoittaa. Toisaalta Knoppix osaa haluttaessa myös tallentaa paikallisasetukset ja asennetut ohjelmat kiintolevylle ilman, että sinne mahdollisesti ennestään asennetun käyttöjärjestelmän toiminta häiriintyy. Knoppixin voi myös asentaa kiintolevylle.

Versiosta 6.0.1 lähtien Knoppixin oletustyöpöytäympäristönä on ollut LXDE.

## Lähteet

## Aiheesta muualla

*Knoppixin virallinen sivusto
Kylmäoja (joki)

**Kylmäoja** on joki Vantaalla. Sen latvustossa on kolme haaraa, joista kaksi tulee Tuusulan Maantiekylästä ja kolmas Lentokentältä (Helsinki-Vantaa).

Huomattava osa Kylmäojan asuinalueen kautta kulkevan puron latvaosien vedestä on lähteistä nousevaa pohjavettä ja on siksi viileää kesälläkin. Nimen Kylmäoja sanotaan johtuvan tästä veden viileydestä, minkä hevosiaan seudulla juottaneet matkalaiset havaitsivat.

Puro virtaa Ruskeasannan ja Ilolan läpi lähellä Tikkurilaa. Joki yhtyy myöhemmin Keravanjokeen muodostettuaan ensin Koivuhaan ja Viertolan kaupunginosien välisen rajan. Vuonna 2008 sen valuma-alueesta oli 53&nbsp;% asutusta, 29&nbsp;% lentokenttää ja 12&nbsp;% metsää tai puistoa. Sittemmin Vantaa on rakentanut ja rakentamassa uutta asutusta Kylmäojan valuma-alueelle esimerkiksi Leinelään.

Kylmäoja oli taimenjoki 1950-luvulle asti. Vuonna 1952 valmistui Helsinki-Vantaan lentoasema, ja siellä liukkauden- ja jäätämisenestoon käytetyt kemikaalit, muun muassa urea, vahingoittivat Kylmäojaa. Ilmailulaitoksella oli lupa laskea muun muassa glykolia pintavesiin. Sittemmin lentoaseman viemäröintiä uusittiin, mutta Kylmäojan tilanne ei ollut parantunut hyväksi (helmikuuhun 2008 mennessä), mutta lohikaloja nousi jo Kylmäojaan keväisin. Nämä yläjuoksun kalat ovat ilmeisesti Vantaanjokeen istutettujen kalojen poikasia.

Ruskeasannan Ristipuron alueella on luotu kaksi lampea. Ne ovat huomattavasti lisänneet vesilintujen määrää ja palauttaneet eläimistön elinmahdollisuuksia luonnonmukaisemmaksi.

## Lähteet

## Aiheesta muualla
April Jazz

**April Jazz** on Espoon Tapiolassa vuosittain järjestettävä jazz-musiikkitapahtuma. Se on järjestetty vuodesta 1987 alkaen joka huhtikuu. 

April Jazz on pääkaupunkiseudulla järjestettävistä jazz-tapahtumista suurin, ja sen 20-vuotisjuhlissa vuonna 2006 esiintyivät muiden muassa Trio Lee Konitz, Lenni-Kalle Taipale Trio, Mory Kanté, Iiro Rantala, Espoo Big Band ja Chico Freeman.

April Jazzin taiteellisena johtajana vuoteen 2011 saakka toimi Mape Lappalainen. Tapahtuman järjestää Espoo Big Band ry, ja sitä tukee muun muassa Espoon kaupunki.

Vuonna 2020 koronakriisin vuoksi tapahtuma järjestettiin suoratoistotapahtumana keikalla.fi sivuston kautta.

## Lähteet

## Aiheesta muualla
* Viralliset sivut
Anaal Nathrakh

**Anaal Nathrakh** on englantilainen vuonna 1998 perustettu metalliyhtye, jonka tyylilajeina pidetään black metallia, grindcorea ja death metallia. Studioyhtyeen tittelistään huolimatta yhtye on soittanut muutaman keikan. Nykyään yhtye on alkanut soittaa enemmän myös livenä. Yhtyeen erikoinen nimi juontuu elokuvasta *[[Excalibur – sankarin miekka]]*, jossa ”anál nathrach” tarkoittaa käärmeen hengitystä.

Yhtye aloitti täysraakana black metal -yhtyeenä, mutta albumin *[[Domine Non Es Dignus]]* myötä mukaan on tullut enemmän death metal -piirteitä. Ohjelmoitujen rumpujen, samplejen ja ääniefektien myötä Anaal Nahtrakhia on kutsuttu myös industrial metaliksi. Itse yhtye kuitenkin kuvaa musiikkiaan ”necro metaliksi”. Yhtye ei ole ikinä julkaissut kappaleidensa sanoituksia, mutta kappaleiden nimistä sekä harvoista haastatteluista käy selväksi, että teemat liikkuvat maailmanlopun – tai ainakin ihmisrodun lopun – ympärillä. Tästä kertovat jo kappaleennimet kuten ”When Humanity is Cancer”, ”Human, All Too Fucking Human” ja ”I Wish I Could Vomit Blood on You... People”.

Albumi *[[Eschaton]]* julkaistiin 16. lokakuuta 2006. Singlekappale ”When the Lion Devours Both Dragon and Child” on kuunneltavissa yhtyeen MySpace-sivulla.

## Jäsenet

*Irrumator (Frost, Mistress, Deliverance, Professor Fate, Fukpig) (Mick Kenney) – basso, kitara, taustalaulu, rumpukone ja tuotanto
*V.I.T.R.I.O.L. (Benediction, Mistress) (Dave Hunt) – laulu

### Live-jäsenet
* Ventnor (Nog) – Toinen kitara
* Misery (Mistress) – Basso
* St. Evil Theoktony – Rummut

### Entiset Jäsenet
* Leicia - Basso (1998–2000)
* Nicholas Barker – Live rummut (ex-Cradle of Filth, ex-Dimmu Borgir) (2004)
* Shane "Embryonomous" Embury – Live basso (Napalm Death, Lock Up, Venomous Concept, Unseen Terror, Brujeria) (2004–2005)
* Danny Herrera – Live rummut (Napalm Death) (2005)

## Diskografia

### Studioalbumit
* 
* 
* 
* 
* 
* 
* 
* 
* 
* 
* 

### EP:t
* 

### Kokoelma-albumit
* 

### Demot
* 
* 

## Aiheesta muualla
*
Anorexia Nervosa (yhtye)

**Anorexia Nervosa** on ranskalainen sinfonista black metalia soittava yhtye, joka perustettiin vuonna 1995. Yhtyeen laulaja Hreidmarr jätti yhtyeen vuonna 2005, eikä hänelle ole vielä löydetty korvaajaa.

## Jäsenet
* Stefan Bayle – kitara
* Pier Couquet – basso
* Nilcas Vant – rummut
* Neb Xort – kosketinsoittimet

### Entiset jäsenet
* Rose Mother Sucking "R.M.S." Hreidmarr (Nicolas Saint-Morand) – laulu (1998–2005)
* Stéphane Gerbaut – laulu (1995–1998)
* Marc Zabé – kitara, kosketinsoitin (1995–1998)

## Diskografia
### Studioalbumit
* 
* 
* 
* 

### EP:t
* 
* 

### Kokoelma-albumit
* 
* 

### Demot
* 
* 

## Aiheesta muualla
* 
*
Francis Obikwelu

**Francis Obiorah Obikwelu** (s. 22. marraskuuta 1978 Ontisha, Nigeria) on nigerialaissyntyinen portugalilainen pikajuoksija ja kaksinkertainen 100 metrin euroopanmestari. Obikwelu sijoittui satasella toiseksi 2004 olympialaisissa Ateenassa, Kreikassa. Obikwelu on Portugalin historian ensimmäinen arvokisoista mitalin voittanut pikajuoksija.

## Nigeriasta Portugaliin
Nigeriassa syntynyt Obikwelu muutti Lissaboniin 16-vuotiaana vuoden 1994 nuorten MM-kisojen jälkeen. Kahden suurseuran SL Benfican ja Sporting CP:n hylättyä Obikwelun anomus päästä seuraan, aloitti Obikwelu työt rakennustyömaalla Algarvessa. Hän aloitti myös Portugalin kielen opiskelun. Opettajan avustuksella Obikwelu pääsi CF Os Belenenses -seuraan, jossa hän aloitti harjoittelemisen.

Obikwelu loukkaantui heinäkuussa 2001 ja kun Nigerian yleisurheiluliitolta ei rahaa tullut, joutui Obikwelu kustantamaan matkansa ja polvileikkauksensa itse. Nigerialaisen sprintterin Mercy Nkun mukaan Obikwelu teki päätöksen hakea Portugalin kansalaisuutta, koska Nigerian urheiluliitto laiminlöi tehtäviään toistuvasti. Lokakuussa 2001 hän sai Portugalin kansalaisuuden.

Nykyisin Obikwelu edustaa Sporting CP -seuraa.

## Ateena 2004
Ateenan olympialaisien 100 metrin alkuerissä Obikwelu oli hurjassa vireessä juosten 2 kertaa alle 10 sekunnin ja tehden uuden Portugalin ennätyksen. Finaalissa Obikwelu juoksi uuden Euroopan ennätyksen, mutta aika 9,86 riitti vasta toiseen sijaan Justin Gatlinin viedessä voiton sadasosalla. Kolmanneksi sijoittuneen Maurice Greenen Obikwelu puolestaan voitti sadasosalla.

200 metrin finaalissa Obikwelu sijoittui viidenneksi.

## Saavutuksia
*Olympialaiset
**Ateena 2004: **hopeaa** 100 m (aika 9,86 s)
**Ateena 2004: viides 200 m (20,14)

*Maailmanmestaruuskilpailut
**Ateena 1997: **hopeaa** 4 x 100 m viesti (Nigerian joukkueessa, 38,07)
**Sevilla 1999: **pronssia** 200 m (20,11)
**Helsinki 2005: neljäs 100 m (10,07)

*Sisäratojen MM-kilpailut
**Pariisi 1997: **pronssia** 200 m (21,10)
**Maebashi 1999: neljäs 200 m (20,85)
**Budapest 2004: kuudes 60 m (6,60) 

*Euroopan-mestaruuskilpailut
**München 2002: **kultaa** 100 m (10,06)
**München 2002: **hopeaa** 200 m (20,21)
**Göteborg 2006: **kultaa** 100 m (9,99)
**Göteborg 2006: **kultaa** 200 m (20,01)
**Barcelona 2010: neljäs 100 m (10,18)

*Sisäratojen EM-kilpailut
**Pariisi 2011: **kultaa** 60 m (6,53)

* 
**  toinen 100 m (10,10)
**  neljäs 200 m (20,58)
**  kuudes 100 m (10,09)
**  neljäs 100 m (10,02)
**  neljäs 200 m (20,26)

* IAAF Grand Prix finaalit
** Moskova 1998 - viides 100 m (10,15)
** München 1999 - kolmas 200 m (20,12)
** Melbourne 2001 - kolmas 200 m (20,52)
** Madrid 2002 - kolmas 100 m (10,09)
** Pariisi 2002 - kolmas 100 m (10,03)

* Yleisurheilun maailmancup
** Madrid 2002 ensimmäinen 200 m (20,18)
** Ateena 2006 toinen 100 m (10,09)
** Ateena 2006 neljäs 200 m (20,36)

## Lähteet
*
Chico Freeman

**Chico Freeman** (s. 17. heinäkuuta 1949 Chicago) on yhdysvaltalainen tenorisaksofonisti. 

Freeman syntyi muusikkoperheeseen: hänen isänsä Von Freeman on jazz-muusikko, ja Chico Freemania opettivat myös kitaristi- ja rumpaliveli. Freeman soitti alun perin trumpettia, mutta vaihtoi soittimensa sittemmin saksofoniin. Keskeisenä musiikillisena vaikuttajana kotikaupungissaan Chicagossa hän pitää yhdistystä Association for Advancement of Creative Musicians (AACM) ja sen perustajaa Muhal Richard Abramsia, jonka johdolla hän opiskeli musiikin teoriaa. Chico Freeman valmistui Northwestern-yliopistosta vuonna 1972 ja muutti New Yorkiin 1977. Freeman on johtanut useita yhtyeitä ja tehnyt yhteistyötä muiden muassa Elvin Jonesin, Sun Ran ja Don Pullenin kanssa. Vuonna 1980 hänet äänestettiin *[[Down Beat]]* -lehden lukijaäänestyksessä vuoden kiinnostavimmaksi uudeksi kyvyksi.

Freeman on kiertänyt kansainvälisesti ja esiintynyt Suomessa Pori Jazz -festivaaleilla kvartetteineen 1981 ja Espoon April Jazzissa Espoo Big Bandin solistina 2006. Vuonna 1980 hänen oli määrä olla mukana Edward Vesalan kokoonpanossa yhdessä saksofonisti James Spauldingin ja basisti Reggie Workmanin kanssa, mutta aikataulut eivät kohdanneet.

## Diskografia
* *Morning Prayer* (1976)
* *Chico* (1977)
* *No Time Left* (1977)
* *Beyond the Rain* (1978)
* *Kings of Mali* (1978)
* *Spirit Sensitive* (1979)
* *Peaceful Heart/Gentle Spirit* (1980)
* *The Outside Within* (1981)
* *The Search* (1981)
* *Destiny’s Dance* (1981)
* *Tradition in Transition* (1982)
* *Tangents* (1984)
* *Live at Ronnie Scotts* (1986)
* *The Pied Piper* (1987)
* *Tales of Ellington* (1987)
* *Luminous* (1988)
* *Mystical Dreamer* (1989)
* *You’ll Know When You Get There* (1990)
* *Sweet Explosion* (1990)
* *Threshold* (1993)
* *The Unspoken Word* (1994)
* *Focus* (1995)
* *Still Sensitive* (1995)
* *The Emissary* (1996)
* *Von & Chico Freeman Live at the Blue Note with Special Guest [[Dianne Reeves]]* (1999)
* *Oh, By the Way* (2002)

## Lähteet

## Aiheesta muualla
* Viralliset sivut
Per-Gunnar Andersson

**Per-Gunnar Andersson** (s. 10. maaliskuuta 1980) on ruotsalainen ralliautoilija. Hän on voittanut JWRC-sarjan mestaruuden kahdesti vuosina 2004 ja 2007.

## Ura
Andersson teki rallidebyyttinsä vuonna 1999. Hän voitti nuorten sarjan rallin maailmanmestaruuden eli JWRC-sarjan vuonna 2004. Voittaessaan tittelin Andersson ajoi Suzukin tallissa. 

Kaudet 2005 ja 2006 Andersson jatkoi Suzukilla JWRC-sarjassa. 

Vuonna 2007 Andersson voitti toistamiseen JWRC-sarjan ja oli ensimmäinen, joka on voittanut sarjan mestaruuden kahdesti. Kaudella 2007 JWRC-sarjalla ei kuitenkaan ollut maailmanmestaruusarvoa.

Kaudeksi 2008 hän solmi koko kauden kattavan sopimuksen Suzukin WRC-autolla ajamisesta tehdastallissa.

Kaudella 2008 Andersson keräsi 12 pistettä MM-sarjasta, kaksi pistettä enemmän, kuin tallikaverina toiminut Toni Gardemeister. Andersson ajoi pisteille Monte Carlossa, Uudessa-Seelannissa, Japanissa ja Walesissa. 

Kaudeksi 2009 Andersson ei saanut tallipaikkaa, ja hän ajoi satunnaisia ralleja Ruotsissa ja Norjassa.

Kaudella 2010 Andersson ajoi Super 2000 -luokan autolla viisi MM-rallia, ja Andersson voitti yhdessä kilpailussa luokkansa, ja sijoittui kolmessa muussa kilpailussa palkintokorokkeelle. Andersson ajoi myöskin Bulgarian rallin Stobart-tallin Focus WRC:llä, ja ajoi pisteille ollen seitsemäs. 

Kaudella 2011 Andersson ajoi Protonilla IRC-sarjassa ja sen ohessa ajoi kahdessa MM-osakilpailussa M-Sportin Fordilla sekä Neste Rallissa N-ryhmän Subarulla. 2012 kauden Andersson ajoi Proton Satria Neo S2000:lla sekä SWRC- että APRC-sarjoissa. Kauden tuloksena oli Super 2000 -luokan SWRC-sarjan mestaruus.

Andersson ajoi vuonna 2013 Sardinian, Suomen ja Saksan MM-rallit, joista paras tulos tuli Suomen MM-rallista kahdeksannella sijalla. 

Vuonna 2016 Andersson voitti Ruotsin rallimestaruussarjassa nelivetoluokan mestaruuden ajettuaan viidessä kisassa voittoon.

## Rallin MM-sarjan tulokset
()

## Lähteet

## Aiheesta muualla

*Anderssonin viralliset sivut 
*World Rally Archive
Bank of England

**Bank of England** on Yhdistyneen kuningaskunnan keskuspankki. Englannissa sitä kutsutaan lempinimellä *The Old Lady* (”Vanha rouva”). Sen rakennus on seissyt Threadneedle Streetillä Lontoon keskustassa vuodesta 1734. Pankilla on yksinoikeus julkaista setelirahaa ja kolikoita Englannissa ja Walesissa, se hallitsee maan kultavarantoa ja tukee hallituksen talouspolitiikkaa pitämällä hintoja vakaina.

## Historia
Pankki perustettiin vuonna 1694 auttamaan sotien rahoittamisessa. Se otti vastaan kultatalletuksia ja antoi vastineeksi velkakirjan, jonka perusteella kulta voitiin tulevaisuudessa nostaa pankista.  Samaan aikaan perustettiin Skotlantiin Bank of Scotland, joka edelleen painaa omia seteleitään. Vuonna 1844 punta sidottiin kultaan ja pankki sai yksinoikeuden painaa seteleitä (aiemmin seteleitä painaneet pankit saivat edelleen jakaa niitä). Pankki kansallistettiin 1946.

## Pääjohtaja
Pankin pääjohtajana () on 1. maaliskuuta 2020 lähtien toiminut Andrew Bailey.

## Lähteet
Forest Silence

**Forest silence** on unkarilainen dark ambient / black metal -yhtye, jonka perusti Sear Bliss -yhtyeen kosketinsoittaja **Winter**  vuonna 1996. Yhtyeen musiikki on yhdistelmä dark ambient ja black metal -elementtejä.

Alkuvuosinaan yhtye soitti talviaiheista dark ambientia, mutta ensimmäisellä kokopitkällä albumilla, "Philosophy of Winterillä", kuullaan ambientin rinnalla myös black metallia. 

Yhtyeen tuorein teos on kesällä 2010 julkaistu "Winter Ritual EP", joka sisältää myös uudelleenjulkaistuja kappaleita "The Third Winteriltä". 

## Nykyiset jäsenet

***Winter** – kaikki soittimet ja ohjelmoinnit

## Sessiojäsenet

***Zoltán Schönberger** - rummut (levyllä "Philosophy of Winter")
***Nagy András** - kitara (levyillä "The Eternal Winter" ja "Philosophy of Winter")

## Diskografia

* *[[The Third Winter]]* - demokasetti, 1997
* *[[Winter Circle]]* - demo-CD, 1999
* *[[The Eternal Winter]]* - demo-CD, 2001
* *[[Philosophy of Winter]]* - kokopitkä, 2008
* *[[Winter Ritual]]* EP, 2010
Arkkiherttua

**Arkkiherttua** (; suvun naiset ja arkkiherttuan puolisot käyttivät arvonimeä **arkkiherttuatar**, ) oli Pyhän saksalais-roomalaisen keisarikunnan alueella käytetty arvo kuninkaan ja herttuan välissä. Se oli liian harvinainen ja merkitykseltään liian vaihteleva, jotta sen aseman voisi määritellä tarkasti. Arvonimi oli yksinomaan Itävaltaa hallinneiden Habsburgien käyttämä. Ensimmäisenä arvonimeä käytti Rudolf IV joskaan keisari ei virallistanut arvonimeä. Vasta Habsburg-sukuun kuulunut keisari Fredrik III teki arvonimestä virallisen vuonna 1453, ja myönsi sen pojalleen Maksimilianille. Titteliä käytettiin vuoteen 1918 saakka (vuodesta 1804 Itävallan keisariuden rinnalla). 

## Lähteet

## Aiheesta muualla
Miekkavalkku

**Miekkavalkku** (*Cephalanthera longifolia*) on Euroopassa ja Aasian vuoristoseuduilla tavattava näyttävän valkokukkainen, monivuotinen kämmekkälaji.

## Ulkonäkö ja koko

Miekkavalkku kasvaa 25–50 cm korkeaksi. Varsi on kalju, tanakka ja 6–10-lehtinen. Vuoroittain varressa olevat lehdet ovat 9–15 cm pitkiä ja suikeita. Laji onkin saanut nimensä miekkamaisista lehdistään. Kukinto on harsu tähkä, jossa on 5–20 valkeaa suurta kellomaista, lähes liljamaista kukkaa. Kukkien tukilehdet ovat tavallisesti sikiäintä lyhempiä. Kukan huuli on tylppä ja sen harjumaiset kohoumat ovat keltaiset. Sikiäin on kalju. Miekkavalkku kukkii kesä-heinäkuussa, mutta kukinta on epäsäännöllistä.

Miekkavalkulla on pitkä, mutkikas juurakko, joka elää symbioosissa juurisienen kanssa. Juurakossa on kahdenlaisia juuria: suuria, ruokavarastoina toimivia sienirihmattomia juuria sekä ohuita, sienirihmallisia ravinnonottojuuria.

Kasvin pölyttäjinä toimivat pääasiassa *Halicus* ja *Andrena* -sukujen maamehiläisiä. Hyönteiset hämääntyvät kukkien huulten keltaisista kohoumista, joita ne pitävät heteinä. Miekkavalkun kukissa ei kuitenkaan ole mettä ja ne ovat myös tuoksuttomia.

## Levinneisyys
Miekkavalkkua tavataan lähes koko Euroopassa pohjoisimpia osia lukuun ottamatta. Lisäksi laji kasvaa Pohjois-Afrikassa, Lähi-idässä, Kaukasuksella ja Aasian vuoristoissa Kiinaan saakka. Itämeren piirissä miekkavalkkua tavataan rannikoilla Ahvenanmaan korkeudelle saakka. Suomessa lajia tavataan vain Ahvenanmaalla. Siellä laji on kuitenkin rauhoitettu. Suurimmat esiintymät kasvavat Hammarlandissa ja Lemlandissa. Parhaimmillaan yhdessä esiintymästä on laskettu yli 10 000 miekkavalkkua.

## Elinympäristö
Miekkavalkku on kalkinsuosija, mutta muuten sen kasvupaikkavaatimukset ovat väljät. Sitä tavataan lehdoista, lehtoniityiltä, kuusikoista, kalliojäkäliköistä, tienvarsilta ja hylätyiltä pelloilta. Vaikka laji on metsäkasvi, se hyötyy usein ihmisen muuttamasta ympäristöstä. Miekkavalkku on kadonnut monilta kasvupaikoiltaan. Lajin esiintymispaikoista vain harvat ovat suojelualueilla, mutta lajilla ei kuitenkaan Suomessa ole toistaiseksi suurempia uhkatekijöitä.

## Lähteet
* *Kämmekät, Suomen orkideat*. Toim. Korhonen, Mauri & Vuokko, Seppo. Forssan kustannus Oy, Forssa 1987.
* Ranta, Pertti: *Miekkavalkku*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 116–117.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Luontoportti: Miekkavalkku Viitattu 25.9.2011
* 

### Viitteet

## Aiheesta muualla
* Pohjolan kasvien pauloissa: Cephalanthera longifolia - miekkavalkku
Sear Bliss

**Sear Bliss** on unkarilainen black metal -yhtye, joka perustettiin vuonna 1993.

## Albumit

*The Pagan Winter (demo) (1995)
*Phantoms (1996)
*The Haunting (1998)
*Souldive [MCD] (1999)
*Grand Destiny (2000)
*Forsaken Symphony (2002)
*Glory and Perdition (2004)

## Nykyiset jäsenet

* András Nagy – laulu, basso
* Zoltán Pál – pasuuna
* István Neubrandt – kitara
* Zoltán Schönberger – rummut

## Entiset jäsenet
### Laulajat
* Zoltán Csejtei (1994–1995)

### Basistit
* Csaba Tóth (1993–1994)

### Kitaristit

* János Barbarics (1993–1999)
* Viktor Scheer (1997–1999)
* András Horváth P. (1999–2001)
* Csaba Csejtei (1994–1997, 2001–2005)

### Kosketinsoittajat
* Winter (1994–1997)
* Gergely Szücs (1995, 1997–1999)

### Trumpetistit
* Gergely Szücs (1994–1999)

### Rumpalit
* Norbert Keibinger (1993–1995)
* Zoltán Csejtei (1995–1997)

## Aiheesta muualla

* Yhtyeen www-sivut
Dale Earnhardt, Jr.

**Ralph Dale Earnhardt, Jr.** (s. 10. lokakuuta 1974 Kannapolis, Pohjois-Carolina) on yhdysvaltalainen kilpa-autoilija. Earnhardt, Jr., joka tunnetaan myös lempinimillä "Dale", "Dale Jr.", "Junior", "The Dominator" ja "Little E", on NASCAR-legenda Dale Earnhardtin poika. 

Urallaan Dale Jr. on kilpaillut Yhdysvalloissa eri autoluokissa ja on muun muassa kaksinkertainen Busch Series -mestari ja 21 osakilpailun voittaja. Vuonna 2006 hänen päätyönsä on ajaa autoa numero 8 (Budweiser Chevrolet Monte Carlo SS) NASCARin NEXTEL Cup -vakioautosarjassa. 

Earnhardt, Jr. omistaa kilpatallin nimeltä JR Motorsports. Hän on myös osakkaana äitipuolensa Teresan kanssa kilpatallissa Chance 2 Motorsports.

Uransa ammattimaisena kilpa-autoilijana Dale Jr. on aloittanut 17-vuotiaana. Vuonna 2000 hän siirtyi NASCARin pääsarjaan, NEXTEL Cupiin, jossa hänen toistaiseksi paras sijoituksensa on kolmas vuodelta 2003.

Vuonna 2004 Dale Earnhardt Jr. voitti arvostetun Daytona 500 -kilpailun, päivälleen kuusi vuotta hänen isänsä ainoan voitokkaan Daytona-kilpailun jälkeen.

## Katso myös
*Dale Earnhardt
*NASCAR

## Aiheesta muualla

*Virallinen kotisivu
Kylmäoja

**Kylmäoja** voi tarkoittaa ainakin seuraavia asioita:

*Kylmäoja, lähiö Ilolassa Vantaalla
*Kylmäoja, Keravanjoen sivuhaara Vantaalla
*Kylmäoja, kylä Kontiolahdessa Lehmossa.
*Kylmäoja, asuinalue Jyväskylässä Ruokkeella
Acer (yritys)

**Acer** () on taiwanilainen tietotekniikka- ja elektroniikkateollisuusyritys, joka kasvoi vuonna 2004 maailman viiden johtavan PC-valmistajan joukkoon. Acer valmistaa pöytäkoneita, kannettavia tietokoneita, palvelimia, puhelimia ja näyttöjä sekä toteuttaa sähköisen liiketoiminnan palveluita yrityksille, julkishallinnolle, opetukseen ja yksityiskäyttöön.

Acerilla oli myös halpatietokonebrändi eMachines, joka lopetettiin alkuvuodesta 2013.

Suomessa Aceria edustaa Acer Finland Oy, joka on perustettu vuonna 1996.

Acer sponsoroi Ferrarin Formula 1 -tallia, ja sillä on myös Ferrari-nimisiä tietokoneita ja puhelimia.

## Historia
Yhtiö perustettiin Multitech-nimellä vuonna 1976. Vuonna 1987 nimi vaihdettiin Aceriksi. Yhtiön pääkonttori sijaitsee Sijhihin kaupungissa, Taipein alueella Taiwanissa. Vuonna 2005 yhtiön palveluksessa oli 7&nbsp;800 työntekijää.

## Tuotteita
*Kannettavat tietokoneet:
**Aspire-sarjan tietokoneet
**TravelMate-sarjan tietokoneet
**Extensa-sarjan tietokoneet
**Ferrari-sarjan tietokoneet
**Tablet PC -sarja
**Chromebook-sarjan tietokoneet
*Pöytätietokoneet
**Aspire-sarjan tietokoneet
**Veriton-sarja
*Työasemat
*Näytöt/LCD-televisiot
*Digitaalikamerat

## Lähteet

## Aiheesta muualla

* Acerin virallinen sivusto 
* Acerin virallinen sivusto
Vlissingen

**Vlissingen** on kaupunki Alankomaissa Zeelandin maakunnassa. Kunnan asukasluku oli vuonna 2016 noin 44&nbsp;000.

Nimen alkuperän on katsottu viittaavan tavalla tai toisella sanaan *fles*, joka tarkoittaa pulloa. Myös tanskan vuorovettä tarkoittava sana *vles* on huomionarvoinen.

## Maantiede
Vlissingen sijaitsee entisellä Walcherenin saarella, joka on nykyään alavaa niemimaata ja Scheldejoen varrella. Schelden kautta on kulku strategisesti tärkeään Antwerpenin satamaan Belgiaan, joten Vlissingeniin on kohdistunut huomattava sotilaallinen mielenkiinto eri ajanjaksoina.

## Historia

Vlissingen sai kaupunginoikeudet vuonna 1315, mutta jo noin vuonna 620 paikalla on ollut kalastajakylä. 

Vlissingenissä oli 1700-luvulla Hollannin Itä-Intian kauppakomppanian keskus, ja kuninkaallisten merivoimien aluksista suurin osa on rakennettu Vlissingenisä Schelden telakalla. Vlissingenin satamassa vierailee jopa 50&nbsp;000 alusta vuodessa. Kaupungista on rautatieyhteys pohjoissuuntaan Middelburgiin, joka on maakunnan hallinnollinen keskus. Historiansa ja nähtävyyksiensä vuoksi kaupungissa on myös paljon matkailua.

## Lähteet

## Aiheesta muualla
* Port of Vlissingen
Georg Büchner

**Karl Georg Büchner** (17. lokakuuta 1813 Goddelau, Hessen-Darmstadt – 19. helmikuuta 1837 Zürich, Sveitsi) oli saksalainen kirjailija. Häntä pidetään yhtenä modernien teatterisuuntausten isänä. Hän kirjoitti pääasiassa näytelmätekstejä, novelleja sekä esseitä ja käsitteli traagisia ihmiskohtaloita. Hänen mukaansa on nimetty Saksan merkittävin kirjallisuuspalkinto, Georg Büchnerin palkinto.

## Elämä
Büchner oli kuusilapsisen perheen vanhin lapsi. Hänen isänsä oli lääkäri ja halusi poikansakin opiskelevan lääkäriksi. Büchner aloittikin lääketieteen opinnot Strasbourgin yliopistossa vuonna 1831, mutta siirtyi opiskelemaan eläintieteitä ja vertailevaa anatomiaa ja päätyi lopulta kirjallisuuden ja filosofian opintoihin. Hänen veljensä oli filosofi ja lääkäri Ludwig Büchner.

Strasbourgissa opiskellessaan Büchner rakastui Wilhelmine Jaeglé -nimiseen naiseen ja kihlautui tämän kanssa. Kirjallisuuden ja filosofian opiskeluistaan innostuneena hän siirtyi vuonna 1833 Giessenin yliopistoon, osittain isänsä tyytymättömyyden ajamana. Büchner erosi Jaegléstä, ja vaikea elämäntilanne ajoi häntä purkamaan tuntojaan kirjoittamiseen. Hän julkaisi pamfletin *Der Hessische Landbote* (1834, suom. *Hessenin sanansaattaja*, 1984) ja oli mukana perustamassa *Gesellschaft der Menschenrechte* -liikettä Giessenissä tapaamiensa vallankumouksellisten kanssa. Jouduttuaan poliittisiin vaikeuksiin Büchner palasi Strasbourgiin, ja pian tämän jälkeen julkaistiin hänen näytelmänsä *Dantons Tod* (1835, suom. *Dantonin kuolema*, 1984), joka kertoo Ranskan vallankumouksen epäonnistumisesta.

Büchner jatkoi tieteen ja filosofian opintojaan Zürichin yliopistossa haaveillen tutkijan- ja opettajanurasta. Vuonna 1836 hän otti vastaan vertailevan anatomian luennoitsijan toimen, tosin palkattoman, Zürichin yliopistossa. Hän palasi yhteen kihlattunsa kanssa ja kirjoitti kaksi hyvin synkkää teosta: runoilijan skitsofreniasta kertovan novellin *Lenz* (1835, suom. 1984) sekä tunnetuimman näytelmänsä *[[Woyzeck]]in* (1837, suom. 1984), jossa sotilas murhaa traagisten tapahtumien jälkeen vaimonsa ja hänet tuomitaan kuolemaan oikeudenkäynnissä, jossa syntyy kohu Woyzeckin syyntakeisuudesta. Teokset tulivat suuren yleisön tietoisuuteen vasta sata vuotta Büchnerin kuoleman jälkeen.

Büchner kuoli lavantautiin 23-vuotiaana.

## Suomennokset
* Büchner, Georg: *Teokset ja kirjeet.* Toimittanut Riitta Pohjola. Love Kirjat, Helsinki. 1984. 
** *Hessenin sanansaattaja* (suom. Riitta Pohjola)
** *Dantonin kuolema* (suom. Outi ja Kalevi Nyytäjä)
** *Lenz* (suom. Eeva-Liisa Manner)
** *Leonce ja Lena* (suom. Eeva-Liisa Manner)
** *[[Woyzeck]]* (suom. Eeva-Liisa Manner)
** Kirjeet (suom. Riitta Pohjola)
** Georg Büchner – saari ja kuitenkin kokonainen maailma (Ralf Långbacka).

## Lähteet

## Kirjallisuutta
* Canetti, Elias: "Georg Büchner". Suomentanut Markus Lång. *Kerberos* 1/2008 (8. vsk.), s. 38–45. (Alkuteos: *Georg Büchner*, 1972.)
* 
* 

## Aiheesta muualla

* Georg Büchnerin teoksia Gutenberg-projektissa
Vohveli

**Vohveli** on vohveliraudalla taikinasta paistettu ruutupintainen leivonnainen tai eräs täytetty keksityyppi. Niitä valmistettiin jo keskiajalla. Nykyään vohvelit paistetaan yleensä vohveliraudalla. 

Vohvelien yleisimpinä ainesosina käytetään jauhoja, maitoa, munia ja sokeria. Vohvelitaikinaan lisätään usein myös  margariinia tai voita. 

Juusto-kananmuna-taikinasta valmistettua vohvelia kutsutaan *Chaffleksi.* 

Vohvelit syödään joko sellaisenaan tai lisäkkeiden, kuten hillon, kermavaahdon tai jäätelön, kera. Vanha konsti saada vohvelit todella rapeiksi on tehdä taikinasta niin paksu kuin mahdollista ja sitten antaa sen turvota vähintään tunti ennen kypsentämistä.

Ensimmäisen modernin vohveliraudan kehitti Cornelius Swarthout, ja se patentoitiin 24. elokuuta 1869. Sen kunniaksi vietetään vohvelipäivää Yhdysvalloissa.

Rolf Moenilla Nord-Odalista Norjasta on hallussaan Guinnessin ennätys maailman suurimmasta paistetusta vohvelista.

## Katso myös
*Jäätelötötterö

## Lähteet
Mayon

**Mayon** on aktiivinen kerrostulivuori, joka sijaitsee Filippiineilla, Legazpi Cityn kupeessa, 325 kilometriä pääkaupungista Manilasta kaakkoon. Muodoltaan tulivuori on lähes täydellisen kartiomainen, kuten Fuji Japanissa. Mayon on aktiivisin kaikista Filippiinien 22:sta aktiivisesta tulivuoresta; se on purkautunut 48 kertaa viimeisen 400 vuoden aikana. Se sijaitsee Euraasian ja Filippiinien mannerlaatan välissä.

## Purkaukset

Ensimmäinen tilastoitu Mayonin purkaus tapahtui vuonna 1616. Tuhoisin purkaus sattui 1. helmikuuta 1814. Purkauksessa surmansa sai 1200 ihmistä ja koko kaupunki hautautui vulkaaniseen tuhkaan ja laavaan. 

## Lähteet

## Aiheesta muualla

* Filippiinien vulkanologian ja seismologian instituutti: Mayon  
* NASA Earth observatory: Mayon
Prasutagus

**Prasutagus** oli brittiläisen kelttiheimon, ikeenien kuningas, joka hallitsi suunnilleen nykypäivän Norfolkia vastaavalla alueella ensimmäisellä vuosisadalla. Hänen puolisonsa oli Boudicca.

Prasutaguksesta tehtiin luultavasti ikeenialueiden Rooman vasallikuningas heimon vuoden 43 jaa kansannousun jälkeen . Rooman liittolaisena hänen heimonsa pysyi nimellisesti itsenäisenä. Varmistaakseen tämän Prasutagus nimesi Rooman keisarin valtakuntansa perijäksi yhdessä tyttäriensä kanssa. 

Prasutagus kuoli vuonna 60 tai hiukan ennen. Kuoleman jälkeen roomalaiset keisari Neron johdolla eivät tyytyneet kolmasosaan perinnöstä (keisari kuvitteli valtion olevan rikkaampi kuin mitä siitä kerrottiin) vaan anastivat haltuunsa ikeenien maat ja ryöstivät kuningaskunnan; roomalaiset rahoittajat vaativat myös lainojaan maksettavaksi . Boudicca ruoskittiin ja heidän tyttärensä raiskattiin. Tämä johti ikeenien kansannousuun Boudiccan johdolla 60 tai 61.

Roomalaisista historioitsijoista Prasutaguksesta kertoo Tacitus  sekä Boudiccan kapinaan johtaneista seikoista myös Dio Cassius 

## Lähteet
Rasheed Wallace

**Rasheed Abdul Wallace** (s. 17. syyskuuta 1974 Philadelphia, Pennsylvania) on yhdysvaltalainen kilpauransa päättänyt koripalloilija. 

## Elämä ja ura

Wallace oli kilpaurallaan 211 senttimetriä pitkä ja painoi 104 kilogrammaa. Wallace pelasi neljättä paikkaa tai keskushyökkääjänä tilanteen mukaan. Hänen lempinimensä on ”Sheed”. Ristimänimensä hän sai Harun al-Rashidin, kuuluisan abbasidien kalifin, mukaan. Wallace on sunnimuslimi.
 
Washington Bullets (nykyisin Washington Wizards) varasi Wallacen NBA:han Pohjois-Carolinan yliopistosta . Tulokasvuonnaan hänet valittiin parhaiden tulokkaiden kakkosjoukkueeseen. Samana vuonna Wallace ja Harvey Grant vaihdettiin Portland Trail Blazersin pelaajiin Ron Strickland ja Kevin Duckworth. 

Wallace teki ottelukohtaisen piste-ennätyksensä, 42 pistettä, Denver Nuggetsia vastaan vuonna 2000 ja oli Trail Blazersien avainpelaaja, kun joukkue eteni läntisen konferenssin finaalisarjaan. Vuonna 2002 Trail Blazersin riveissä Wallacella oli uransa paras pistekeskiarvo ottelua kohden, 19,4 pistettä.

Vuonna 2004 Wallace auttoi Detroit Pistonsin NBA-mestaruuteen.

Wallace joutui luopumaan pelaajaurastaan jalkavamman takia vuonna 2013.

## Lähteet

## Aiheesta muualla

* NBA:n pelaajaprofiili
Karl Heinrich Ulrichs

**Karl Heinrich Ulrichs** (28. elokuuta 1825 Aurich – 14. heinäkuuta 1895 L'Aquila) oli saksalainen nykyaikaisen homoseksuaalien oikeusliikkeen pioneeri.

Ulrichs opiskeli teologiaa ja lakia. Vuonna 1854 hänet erotettiin valtion virasta ”luonnottoman” taipumuksensa vuoksi. Hän alkoi tehdä pamflettejaan, aluksi salanimellä. Vuonna 1864 hän julkaisi ensimmäisen tutkielman miesten välisestä rakkaudesta. Samaa sukupuolta olevien seksi oli jo siihen aikaan kielletty joissakin Saksan valtioissa. Ulrichs piti Saksan juristipäivillä vuonna 1867 esitelmän, jossa hän vaati rangaistavuuden poistamista. Siitä alkoi eurooppalainen homoliike.

Ulrichs keksi homoseksuaalisuudelle nimen. Se tuli taivaanjumalasta Uranoksesta. Uranos-jumalan mukaan oli jo aikaisemmin nimetty planeetta Uranus. Ouranos on nykykreikkaa ja tarkoittaa taivasta. Ulrichsin kielenkäytössä homomies oli *urning* ja lesbo oli *urninde*.

Homoseksuaalisuus-sana esiintyi ensimmäisen kerran vuonna 1869 itävaltalais-unkarilaisen kirjailijan Karl Maria Kertbenyn tekstissä.

Ulrichs oli yksinäinen esitaistelija. Juristipäivillä 1867 hän esiintyi omalla nimellään, uranoslaisena. Hän haaveili uranos-liitosta, johon kaikki Euroopan homot ja lesbot voisivat liittyä. Hän ei kuitenkaan saanut yhteiskunnassa mitään vastakaikua, ja niinpä hän lähti vuonna 1880 ”maanpakoon” Italiaan ja kuoli vuonna 1895.
Vierus verta täynnä

**Vierus verta täynnä** on Anu Kaipaisen pasifistisesta näkökulmasta kirjoitettu sotaromaani vuodelta 1995. Kirja on yksi harvoista rintamakuvauksista, jotka ovat naisten kirjoittamia ja sitä pidetään myös eräänlaisena Suomen lottien arvonpalautuksena. 

Kirjan nimi *Vierus verta täynnä* viittaa Kantelettaresta löytyvään kansanrunoon *Jos mun tuttuni tulisi*, jota siteerataan parissa eri kohdassa kirjaa. 

## Juoni

Kirja kertoo talvisodan alkuajoista Suomussalmella. Päähenkilöinä ovat lääkintälotta Anna ja hänen miehensä, sotilaana oleva Juhani. Pääosa kirjasta on kuvausta lottien ja sotilaitten työstä, mutta myös muunlaisia sodan vaikutuksia tuodaan esille. Annan ja Juhanin poika Petri lähtee evakkoon Juhanin äidin kanssa. Juhanin isä puolestaan joutuu vankileirille Venäjän puolelle ja ammutaan hänen yrittäessään paeta. Rajapastori Heimo Elo puolestaan tappaa itse itsensä, kun hän ei kestä enää sodan epätasa-arvoista asetelmaa. Hänen vaimonsa Kerttu aloittaa rintamalähetin työt miehensä kuoleman vuoksi. Mukana on myös kommunisti Aarne Huuskonen, jolle venäläiset valittavat huonoista kartoista, ja jonkun venäläisen häneen osuneen luodin takia suomalaiset saavat hänet kiinni. Suomalaiset pitävät häntä isänmaan petturina. 

## Lähteitä
* http://www.ouka.fi/kirjasto/kirjailijat/kaipainen/vierus.htm
Alhaisen pintakirkkauden galaksi

**Alhaisen pintakirkkauden galaksiksi** (, **LSB**) kutsutaan galaksia, jonka pintakirkkaus eroaa taustataivaan kirkkaudesta alle magnitudin.  Useimmat LSB:t ovat diffuuseja eli niissä ei ole erotettavissa erillistä keskusosaa, spiraalihaaroja tai muuta rakennetta ja ne luokitellaan kääpiögalakseihin. 

Tutkimalla galaksin pyörimistä on saatu selville, että alhaisen pintakirkkauden galakseilla on äärimmäisen korkea massa-luminositeettisuhde ja niiden dynamiikka näyttää olevan kokonaan pimeän aineen dominoimaa. Tyypillisen LSB:n massasta on noin 95&nbsp;% muodostuu pimeästä aineesta ja lopusta 5&nbsp;%:sta ylivoimaisesti suurin osa on heikosti säteilevää neutraalia vetyä. Vain hyvin pieni osa galaksin kaasusta on tiivistynyt tähdiksi, mikä erottaa kuitenkin LSB:t pimeistä galakseista, joissa tähdenmuodostusta ei ole tapahtunut. LSB-galakseissa ei ole havaittu supernovajäänteitä. Syynä heikkoon tähdenmuodostukseen pidetään LSB-galaksien tyypillistä sijaintia "tyhjässä avaruudessa", mikä selvästi eroaa normaalien galaksien esiintymisestä ryhminä. Koska LSB:t ovat avaruudessa hajallaan, ne eivät ole kokeneet keskinäisiä ohituksia, joiden aikana esiintyvät painovoimahäiriöt olisivat aiheuttaneet tiivistymiä galaksin kaasupilviin ja näin laukaisseet tähdenmuodostusta (vrt. tähtiryöppygalaksi).
Zielona Góra

**Zielona Góra** () on piirikuntatason kaupunki läntisessä Puolassa. Se sijaitsee Lubuszin voivodikunnassa ja oli aiemmin Zielona Góran voivodikunnan pääkaupunki. Vuoden 2019 arvion mukaan kaupungissa asui 141&nbsp;222 asukasta.

Zielona Góra perustettiin 1200-luvulla slaavilaisena kylänä. Se oli vuodesta 1250 lähtien osa Głogówin herttuakuntaa. Kylä sai kaupunginoikeudet vuonna 1323. Saksalaistuttuaan kaupungin nimeksi vakiintui Grünberg. Se oli osa muun muassa Preussin kuningaskuntaa. Kaupunki palautui Puolalle vuonna 1945, josta lähtien väestö on koostunut lähinnä etnisistä puolalaisista. Aiemmin Zielona Góran piirikuntaan erillisenä kuntanaan kuulunut Zielona Góran maalaiskunta sulautettiin 1. tammikuuta 2015 osaksi Zielona Góran kaupunkia, jolloin kaupungin väkiluku nousi lähes 20 000 asukkaalla.

Zielona Góra on aiemmin tunnettu muun muassa viineistään, ja ensimmäinen viinitila perustettiin 1300-luvun alussa. Viinin tuotantoa ei ollut kommunistisen hallinnon aikana, ja se lopetettiin 1990-luvulla. 

Zielona Górassa sijaitsee muun muassa Zielona Góran lentoasema. Nykyisenä pormestarina toimii Janusz Kubicki.

## Ystävyyskaupungit
* Aurora (Yhdysvallat)  
* Bistrița (Romania) 
* Cottbus (Saksa) 
* Helmond (Alankomaat)
* L'Aquila (Italia) 
* Nitra (Slovakia)
* Troyes (Ranska)
* Verden (Saksa)

## Zielonagóralaisia henkilöitä
* Otto Julius Bierbaum
* Laura Claycomb 
* Ines Cudna
* Rudolf Haym
* Marcin Jahr 
* Mirosław Piotrowski 
* Bartholomaeus Pitiscus 
* Maryla Rodowicz 
* Olga Tokarczuk

## Lähteet

## Aiheesta muualla

* Viralliset sivut
Zadok the Priest

**Zadok the Priest** on Georg Friedrich Händelin säveltämä kruunajaishymni, jonka sanat ovat kuningas Jaakko I:n mukaan nimetystä raamatunkäännöksestä. Se on yksi neljästä hymnistä, jotka Händel sävelsi kuningas Yrjö II:n kruunajaisia varten 1727. *Zadok the Priest* on siitä lähtien laulettu aina Ison-Britannian, myöhemmin Yhdistyneen kuningaskunnan kruunajaisjumalanpalveluksessa. Se on perinteisesti esitetty hallitsijan voitelun yhteydessä.

*Zadok the Priest* on sävelletty SSAATBB-kuorolle ja orkesterille, jossa on kaksi oboeta, kaksi fagottia, kolme trumpettia, patarummut, jouset ja continuo. Vaikka kaikki neljä hymniä ovat perinteinen osa Yhdistyneen kuningaskunnan hallitsijan kruunajaisia, niiden sanat ovat Händelin valitsemia, mikä tyrmistytti Yrjön kruunajaisiin osallistunutta papistoa. Vaikka teksti pohjautuu Ensimmäisen kuninkaiden kirjan 1. luvun jakeisiin 38–40, jossa kerrotaan Salomonin voitelemisesta Israelin kuninkaaksi, se ei ole suora lainaus vaan vertaus.

Kolme muuta Händelin säveltämää kruunajaishymniä ovat *The King Shall Rejoice*, *My Heart is Inditing* ja *Let thy Hand be Strengthened*.

UEFA:n Mestarien liigan hymni, jota soitetaan liigan TV-lähetysten reportaaseissa ja otteluiden alkuseremonioissa, on saanut inspiraationsa versio *Zadok the Priestistä*, mutta kyseessä on kuitenkin kaksi eri teosta.

## ''Zadok the Priestin'' sanat

## Lähteet
Jimbo Jones

**James "Jimbo" Jones** on hahmo animaatiosarjassa *[[Simpsonit]]*. Hän on teini-ikäinen poika, joka johtaa Springfieldin ala-asteen kolmen kiusaajan jengiä. Jengin muut jäsenet ovat Kearney ja Dolph. Myös Nelson Muntz kuvataan joskus Jimbon jengin jäsenenä. Jimbon ääninäyttelijä on Pamela Hayden. Poikkeuksen muodostaa hahmon ensiesiintyminen 1. tuotantokauden jaksossa ”Sankarin pää”, jossa Jimbon äänenä oli Tress MacNeille ja Dolphin äänenä Pamela Hayden eli päinvastoin kuin kaikissa myöhemmissä jaksoissa.

Toisinaan Jimbon jengi kiusaa ja pieksää Bart Simpsonia, toisinaan he yllyttävät Bartia hurjiin tempauksiin. Useimmiten heidän kiusauksena uhrina on joko Martin Prince tai Milhouse Van Houten. Heidän mieluisin kiusaustapansa on tehdä uhrille niin sanottu "kalsarikepponen" (*wedgie*) eli kiskaista alushousut ylös housujen alta. Heillä on myös tapana hajottaa koulun ja rehtori Skinnerin omaisuutta sekä näpistää tavaraa Apun Kwik-E-Mart-kaupasta.

Jimbolla on pitkät ruskeat hiukset ja hän pukeutuu aina violettiin pipoon ja mustaan pääkallo-t-paitaan. Joidenkin uudempien jaksojen mukaan Jimbo käyttää aina pipoa kätkeäkseen kaljun päälakensa. Jimbo asuu yhdessä äitinsä kanssa. Äiti on nähty parissa jaksossa ja 18. kauden jakson ”24 minuuttia” mukaan hänen nimensä on Carol. Jimbon isä, joka pukeutuu ja käyttäytyy samoin kuin poikansa, nähtiin 8. kauden jaksossa ”Luontainen kyky”. 7. kauden jakson ”Paljastaja-Bart” mukaan Jimbon oikea etunimi olisi Corky. Sarjan uusimmilla tuotantokausilla Jimbon tyttöystävänä on toisinaan ylitarkastaja Chalmersin tytär Shauna Chalmers.

Jimbo pyrki Springfieldin pormestariksi 17. kauden jaksossa ”Äänestä Homeria”. Hän käytti tv-mainoksissaan iskulausetta: ”Jimbo, kova nörteille, kovempi dorkille”.
Half the World Is Watching Me

**Half the World Is Watching Me** on Mew-yhtyeen toinen albumi. Sen kappaleita äänitettiin uudelleen Frengers-albumiin.

## Kappaleet
#
#
#
#
#
#
#
#
#

### Toisen uusintapainoksen bonuskappaleet
#
#

## Aiheesta muualla
* Half the World Is Watching Me discogs.com -sivustolla
VVER

**VVER-reaktorit** () ovat ydinvoimaloissa käytettäviä neuvostoliittolais-venäläisiä painevesireaktoreita. Ne ovat vesijäähdytteisiä, vesihidasteisia energiantuotantoreaktoreja, jotka vastaavat länsimaisia PWR-reaktoreja.

Ensimmäiset VVER-reaktorit suunniteltiin vuosien 1956 ja 1970 välillä. Prototyyppireaktorit VVER-210 (Novovoronež-1) sekä VVER-365 (Novovoronež-2) suljettiin vuosina 1984 ja 1990. Ensimmäinen standardoitu malli oli VVER-440 V230, jollaisia olivat Novovoronežin kolmas sekä neljäs yksikkö.

Yleisin VVER-reaktori on VVER-440 V213, joka kehitettiin edellisestä V230-mallista vuosien 1970 ja 1980 välillä. Tämä malli syntyi yhdessä ensimmäisten neuvostoliittolaisten turvallisuusvaatimusten kanssa: malli sisältää reaktorin hätäjäähdytys- sekä varasyöttövesijärjestelmät joita aiemmissa malleissa ei ollut.

VVER-1000-malli, joka edustaa kolmannen sukupolven VVER-reaktoria, kehitettiin 1975–1985. Suuremman tehonsa lisäksi se täyttää myös uudemmat neuvostoliittolaiset turvamääräykset, jotka yhtyvät joiltakin osin kansainvälisiin käytäntöihin, etenkin laitosturvallisuuden osalta.

## VVER-440
VVER-440:n primääripiiri koostuu kuudesta jäähdytysvesiluupista, joissa jokaisessa on yksi vaaka-asennossa oleva höyrystin. Fortumin omistaman Loviisan voimalaitoksen kummatkin yksiköt ovat tämän tyyppisiä reaktoreja.

VVER-440-reaktorit olivat alun perin sähköteholtaan 440&nbsp;MW, mutta suurinta osaa laitoksista on tehostettu
siten, että tehot saattavat yltää jopa yli 500&nbsp;MW:iin.

## VVER-1000

Sähköteholtaan 1&nbsp;000&nbsp;MW:n VVER-1000-reaktorin primääripiiri on vain neljäluuppinen. Höyrystimet ovat tässäkin mallissa vaaka-asennossa, kuten 440-sarjan reaktoreissakin.

## VVER-1200
AES-2006 on nimitys 1&nbsp;200&nbsp;MW:n sähkötehoiselle reaktorille, jollainen on liitetty ensimmäistä kertaa sähköverkkoon Venäjän Novovoronežissa 5. elokuuta 2016. Leningradin ydinvoimalaitoksen uudet laitokset ovat myös tätä tyyppiä. 

Pyhäjoen Hanhikivelle suunnitellun ydinvoimalaitoksen reaktorin piti olla tätä tyyppiä.

## VVER-600
VVER-600 on uusin suunniteltu reaktorimalli jollaisia ei toistaiseksi ole käytössä. Reaktori on suunniteltu vähäisemmän sähköntarpeen alueille. Ensimmäiset reaktorit on tarkoitus ottaa käyttöön 2030-luvulla Kuolan ydinvoimalaitoksessa.

## VVER-1500

VVER-1500 on suunniteltu versio VVER-sarjan reaktoreista. Toistaiseksi laitoksia ei ole rakennettu. 

Venäjän atomienergiaministeriö on kiirehtinyt VVER-1500:n kehittämistä tammikuussa 2004, koska kymmenen vuoden aikana vanhoja reaktoreita joudutaan sulkemaan ja sähköntuotanto saattaa vähentyä tämän vuoksi 30&nbsp;000&nbsp;MW. Vientimahdollisuuksien uskotaan aukeavan myös Kiinaan.

Yhden VVER-1500:n rakentamisen arvellaan maksavan noin 44 miljardia ruplaa, mikä on vain viidesosan VVER-1000-reaktorin rakennuskustannuksia enemmän.

## Lähteet

## Aiheesta muualla

*Selostus VVER-1000:sta  
*Kehittyneet ydinreaktorit  
*Kuva VVER-1500:sta   ja 
*Selostus VVER-1500:sta  
*INSC: Database - First generation VVER's  
*INSC: Database - Second generation VVER's 
*INSC: Database - Third generation VVER's
Valio (nimi)

**Valio** on suomalainen miehen etunimi. Nimi on käännös latinalaisesta nimestä *Eligius*, joka tarkoittaa valittua. Valion nimipäivä on 2. lokakuuta. Digi- ja väestötietoviraston tietojen mukaan nimi on syyskuuhun 2025 mennessä annettu 995 miehelle.

Valio on käytössä myös sukunimenä ainakin kahdella suomalaisella suvulla. Toinen on lähtöisin Porin seudulta ja toinen Varsinais-Suomesta. Edellä mainittu suku on suomentanut nimensä Wallenius-nimestä.  Syyskuussa 2025 Valio oli sukunimenä 70 henkilöllä.

## Tunnettuja Valio-nimisiä

* Valio Armas Korvenkontio (1889–1944), eläintieteilijä, Korkeasaaren eläintarhan valvoja ja eläintieteellisen museon kustos

## Kuvitteellisia Valioita

* Valio Barebone, *Aurelius Dumbledore*, Aberforth Dumbledoren poika J. K. Rowlingin *[[Harry Potter]]* -kirjasarjassa

## Lähteet